એન્ફોર્સમેન્ટ ડિરેકટોરેટ (ઈડી)એ ટેકનિકલ આધારે આ કેસ બંધ કરવાનો નિર્ણય લીધો છે. સોનિયા અને રાહુલ સામે આ કેસમાં ફોરેન એકસચેન્જ મેનેજમેન્ટ એકટ (ફેમા)ના ભંગનો કેસ બનતો નથી તેમ ઈડીએ કહ્યું છે. કોંગ્રેસ પક્ષ સામે પણ આ અંગે કેસ થયેલો છે. દરમિયાન ભાજપના નેતા સુબ્રમણ્યમ સ્વામીએ વડાપ્રધાન નરેન્દ્ર મોદીને ઈડીના અધિકારીઓની ફરિયાદ કરીને કહ્યું છે કે તેઓ તપાસને આડા પાટે ચઢાવી રહ્યાં છે અને જાણી જોઈને વિલંબ કરી રહ્યાં છે.